গত ২৬ মার্চ মহান স্বাধীনতা দিবসে আওয়ামী লীগের পাল্টাপাল্টি কর্মসূচিকে কেন্দ্র করে মুন্সীগঞ্জ এক আসনের সংসদ সদস্য সুকুমার রঞ্জন ঘোষ সমর্থকদের সাথে আওয়ামী লীগের উপ-কমিটির সহ-সাধারণ সম্পাদক গোলাম সারোয়ার কবির গ্রুপের সমর্থকদের মধ্যে পাল্টা-পাল্টি কর্মসূচিকে কেন্দ্র করে ধাওয়া, পাল্টা-ধাওয়া, ইট-পাটকেল নিক্ষেপ, দোকান ভাংচুরসহ ব্যপক সংঘর্ষের ঘটনা ঘটে। এতে উভয় পক্ষের প্রায় ১০/১২ জন আহত হন। এ সংঘর্ষের ঘটনা নিয়ে উভয় পক্ষ গত ৩ মার্চ রাতে ৮২ জনকে আসামী করে শ্রীনগর থানায় পাল্টা-পাল্টি মামলা দায়ের করেন। যাহার মামলা নম্বর ২৪ ও ২৫। স্থানীয় সংসদ সদস্য সুকুমার রঞ্জন ঘোষের পক্ষে মামলার বাদি হন উপজেলা সে¦চ্ছাসেবক লীগের সিনিয়র সহ-সভাপতি শাহজাহান দেওয়ান। গোলাম সারোয়ার কবির গ্রুপের পক্ষে মামলার বাদি হন সরকারি শ্রীনগর কলেজ ছাত্র লীগের সাধারণ সম্পাদক জহিরুল ইসলাম লিমন। এ ঘটনার পর হতে উপজেলা আওয়ামী লীগের কর্মী ও সাধারণ সমর্থকদের মাঝে চাপা ক্ষোভ বিরাজ করছে। অপর দিকে দির্ঘদিন ধরে উপজেলা বিএনপি’কে মাঠে দেখা না গেলেও ইদানীং দলীয় কর্মসূচি ছাড়াও নানা ধরনের কর্মসূচিতে বিভক্ত হয়ে উপজেলা বিএনপি’র সাবেক সভাপতি মোমীন আলী গ্রুপ ও শহিদুল ইসলাম গ্রুপকে পাল্টা-পাল্টি মিছিল ও সমাবেশ করতে দেখা গেছে। গত ১৬ ডিসেম্বর পাল্টা-পাল্টি কর্ম সূচিকে কেন্দ্র করে শ্রীনগর বাজারে বিএনপি যুবদলের অফিসের সামনে মোমীন আলী গ্রুপের সমর্থকদের সাথে শহিদুল ইসালাম সমর্থকদের সংঘর্ষের ঘটনা ঘটে। উপজেলা বিএনপির নিজস্ব গ্রুপিংয়ের ফলে ক্রমশ মাঠ ঘোলাটে হয়ে পড়ছে। এছাড়া মোমীন আলী ও শহিদুল ইসলাম উভয়ে অনেক দিনধরে উপজেলা বিএনপির সভাপতি দাবি করে আসেন। ফলে পদ পদবী নিয়ে ওয়ার্ড, ইউনিয়ন ও থানা পর্যায়ে সঠিক নেতৃত্বের অভাবে রাজনৈতিক মাঠে কোনঠাসা হয়ে পড়ছে উপজেলা বিএনপি’র রাজনীতি।